সৈয়দ ফজলুল করিম
সৈয়দ ফজলুল করিম ( ১৯৩৫–২০০৬ খ্রি. ) ছিলেন একজন বাংলাদেশী ইসলামি পণ্ডিত, রাজনীতিবিদ ও আধ্যাত্মিক ব্যক্তিত্ব। তিনি পীর সাহেব চরমোনাই নামে সর্বাধিক পরিচিত ছিলেন। ইসলামের আধ্যাত্মিক শিক্ষা চর্চার পাশাপাশি তিনি স্বীয় উস্তাদ মুহাম্মাদুল্লাহ হাফেজ্জীর সাথে রাজনীতিতে প্রবেশ করেন এবং সেই সময় বাংলাদেশ খেলাফত আন্দোলনের সহ-সভাপতি হন। মুহাম্মাদুল্লাহ হাফেজ্জীর মৃত্যুর পর তিনি ১৯৮৭ সালে বাংলাদেশে ইসলামি রাষ্ট্রব্যবস্থা প্রবর্তনের লক্ষ্যে সমমনা নেতৃত্বস্থানীয় ইসলামপন্থী ব্যক্তি ও দলের সঙ্গে জোটবদ্ধ হয়ে ইসলামি আন্দোলন বাংলাদেশ (আই এ বি) নামে একটি রাজনৈতিক দল প্রতিষ্ঠা করেন।